Document ID: /roh_data/filtered/fineweb-2-filterrobots_roh.jsonl.gz/6319

Gia baud ha Uriella tschertgà contact cun la loscha spiertala da Turitg ed er tar sectas en l'Engalterrra ed ils Stadis Unids. Suenter in accident da chavalchar l'onn 1973 ha ella pretendì d'avair gì pliras revelaziuns e visiuns. Ella veseva sa sezza sco portavusch da Dieu.
Ad Egg, chantun Turitg ha ella fundà il 1980 in sanctuari sco center per ses aderents che s'inscuntravan là. Qua è ella lura er l'emprima giada passada si sco «Uriella» en il servetsch da Dieu. Pli tard ha la secta lura midà lieu en Germania, ad Ibach en il Bundesland Baden-Württemberg.
L'avust 2012 aveva ses um Icordo confermà che Uriella saja schirada. Dapi lura n'è Uriella betg pli stada en la publizitad.
RR novitads 12:00